**Szövetségi Közgyűlés szavazási rendje**

A szavazási rendet a Szlovák Köztársaság törvényei, az Alapszabály, a Szlovákiai Magyar Cserkészszövetség (továbbiakban Szövetség) szabályzatai és vezető szerveinek határozatai szabályozzák.

1. **Szavazás formái**
   1. A személyes jelenléttel megtartott Közgyűlésen a szavazás két formában mehet végbe:
      1. nyílt szavazással – feltartott kézben a zöld igazoló lappal,
      2. titkos szavazással – szavazócédula választási urnába dobásával.
   2. Az online jelenléttel megtartott Közgyűlésen mind a nyílt, mind a titkos szavazás online formában megfelelő online kommunikációs eszközön keresztül valósul meg.
2. **A szavazás kellékei**
   1. Minden szavazásra jogosult résztvevő a regisztrációkor mindkét oldalon zöld színű levelezőlap nagyságú, mindkét oldalán sorszámmal és a Szövetség kör alakú bélyegzőjével ellátott **igazoló lapot** kap. A sorszáma megegyezik a jelenléti íven a résztvevő neve mellett feltüntetett sorszámmal.

Az igazoló lap nem ruházható át más személyre.

* 1. **Titkos szavazás** esetén minden szavazásra jogosult résztvevő a Szövetség kör alakú bélyegzőjével és nem utánozható jellel ellátott **szavazócédulát** kap.

Tisztújítás esetén a szavazócédula az egyes tisztségekre jelöltek névsorát és rangját (őv, st, cst, cserkész, stb.) tartalmazza, feltüntetve egyúttal, a jelölteket milyen tisztségre jelölték. Az IB az így teljessé vált jelöltek névsorában minden tisztségnél folytatólagosan sorszámmal látja el a jelölteket kezdve az 1-es számmal, így kialakítva a szavazócédulát. A Központi Iroda munkatársa vagy a közgyűlés szervezője a megjelent szavazásra jogosult résztvevők számának megfelelő mennyiségben sokszorosítja a szavazócédulát, és végül az SZMCS kör alakú bélyegzőjével, valamint egy, a szavazás során nem utánozható jellel lát el.

1. **A szavazás menete**
   1. ***Nyílt szavazás***
      1. Nyílt szavazásnál a szavazásra jogosult résztvevők felemelt kezükben tartják a zöldszínű igazoló lapot addig, míg a számláló bizottság befejezi a számlálást. A számlálás eredményét a számláló bizottság szóvivője kihirdeti.
      2. Az Alapszabály módosításnál a szavazásra jogosult résztvevők 2/3-os többsége szükséges. A határozatok meghozatalához és más esetben a szavazásra jogosult résztvevők egyszerű többsége elegendő.
   2. ***Titkos szavazás***
      1. A Központi Iroda munkatársa, a közgyűlés szervezője vagy az IB tagja a **szavazócédulát** kiosztja a szavazásra jogosult résztvevőknek. A szavazócédulák kiosztását követően a jelölő-választási bizottság meghatározza a választási időt, aminek min. 30 percnek, max. 60 percnek kell lennie, majd megnyitja a szavazást.
      2. A szavazócédulán kell szavazni az adott szavazásra vonatkozó szempontok szerint.
      3. A szavazócédulán golyós vagy töltőtoll segítségével kell szavazni.
      4. A választási urnát szavazás előtt a jelölő-választási bizottság ellenőrzi, hogy az sértetlen és üres. Ha erről meggyőződött, a választási urnát lezárja, majd lezárja papír ragasztószalaggal és lepecsételi a Szövetség kör alakú bélyegzőjével.
      5. A szavazásra jogosult résztvevő a szavazócédulán a sorszám bekarikázással szavaz.
      6. A jelölő-választási bizottság ellenőrzi a szavazó személyazonosságát és kizárja az esetleges többszöri szavazást, vagy a szavazat jogtalan átadását más személynek.
      7. Minden szavazásra jogosult résztvevő saját kezűleg dobja a szavazócédulát a választási urnába.
      8. A szavazásra meghatározott idő lejártával a jelölő-választási bizottság:
2. berekeszti a szavazást,
3. testületileg megnyitja a választási urnát, kiveszi a szavazócédulákat, megszámolja a leadott szavazatokat,
4. kiértékeli a szavazást és a szóvivője kihirdeti az eredményt,
5. az eredményt jegyzőkönyvben rögzíti, amelyben értékeli a szavazás lefolyását, és amely tartalmazza az elért eredményeket, az egyes tisztségekre megválasztottak névsorát és a szavazás érvényességét, majd csatolja hozzá az összes szavazócédulát. A jegyzőkönyvet a bizottság minden tagja aláírja.
   * 1. Az Alapszabály módosításnál a szavazásra jogosult résztvevők legalább 2/3-os többsége szükséges. A határozatok meghozatalához és más esetben a szavazásra jogosult résztvevők egyszerű többsége elegendő.
     2. Az egyes tisztségekre azok a jelöltek vannak megválasztva, akik az élen vannak a leadott érvényes szavazatoknak csökkenő nagyságrendjében a tisztségeknek megfelelő számú helyeken.
     3. A szavazócédula érvénytelen, ha:
6. nem golyós vagy töltőtollal történt a jelölés,
7. ha nem az adott szavazásra vonatkozó szempontok szerint szavazott,
8. egyetlen tisztségnél sem volt a név előtti sorszám bekarikázva,
9. utólagos kézzel történő beírások vannak rajta,

* + 1. Ha a szavazócédulán csak az adott tisztségnél a bekarikázott jelöltek száma több mint az Alapszabályban meghatározott létszám, úgy csak erre a tisztségre leadott szavazat érvénytelen, a többi tisztségre a szavazatok érvényesek.

1. **Értelmező rendelkezések**
   1. Amennyiben jelen szavazási rend, az Alapszabály, illetve a Szövetség szabályzata egy döntés meghozatalához a szavazásra jogosultak legalább kétharmadának szavazatát kívánja meg, a döntés meghozatalához a jelenlévők számától függetlenül valamennyi szavazásra jogosult legalább kétharmadának támogató szavazata szükséges. Ezesetben a tartózkodó szavazók a döntés elfogadásához nem járulnak hozzá.
   2. Amennyiben jelen szavazási rend, az Alapszabály, illetve a Szövetség szabályzata egy döntés meghozatalához a szavazásra jogosultak (egyszerű) többségének szavazatát kívánja meg, a döntés meghozatalához a jelenlévők számától függetlenül valamennyi szavazásra jogosult több mint felének (50%+1) támogató szavazata szükséges. Ezesetben a tartózkodó szavazók a döntés elfogadásához nem járulnak hozzá.
   3. Amennyiben jelen szavazási rend, az Alapszabály, illetve a Szövetség szabályzata egy döntés meghozatalához a szavazásra jogosult résztvevők a legalább kétharmadának szavazatát kívánja meg, a döntés meghozatalához valamennyi jelenlévő szavazati joggal rendelkező legalább kétharmadának támogató szavazata szükséges. Ezesetben a jelenlévő, de tartózkodó szavazók a döntés elfogadásához nem járulnak hozzá.
   4. Amennyiben jelen szavazási rend, az Alapszabály, illetve a Szövetség szabályzata egy döntés meghozatalához a szavazásra jogosult résztvevők (egyszerű) többségének szavazatát kívánja meg, a döntés meghozatalához valamennyi jelenlévő szavazati joggal rendelkező több mint felének (50%+1) támogató szavazata szükséges. Ezesetben a jelenlévő, de tartózkodó szavazók a döntés elfogadásához nem járulnak hozzá.
   5. Amennyiben jelen szavazási rend, az Alapszabály, illetve a Szövetség szabályzata egy döntés meghozatalához a szavazók legalább kétharmadának szavazatát kívánja meg, a döntés meghozatalához a támogató vagy ellenző szavazatot leadók legalább kétharmadának támogató szavazata szükséges. Ezesetben a tartózkodó szavazók a döntés meghozatala szempontjából figyelmen kívül maradnak, a szavazatot leadók közé nem számítódnak.
   6. Amennyiben jelen szavazási rend, az Alapszabály, illetve a Szövetség szabályzata egy döntés meghozatalához a szavazók (egyszerű) többségének szavazatát kívánja meg, a döntés meghozatalához a támogató vagy ellenző szavazatot leadók több mint felének (50%+1) támogató szavazata szükséges. Ezesetben a tartózkodó szavazók a döntés meghozatala szempontjából figyelmen kívül maradnak, a szavazatot leadók közé nem számítódnak.

Online IB ülés, 2021.01.13.

SZMCS Értékelő Közgyűlés 2021

Ezen az online közgyűlésen az összes szavazás két kategóriába esik a szavazati rend alapján, mindkettő esetén kvázi nem szavazatnak számít a tartózkodás.

Közgyűlés tisztségviselőinek megválasztása – szavazásra jogosult résztvevők (egyszerű) többségének szavazata – 4.4. kategória a szavazati rendben

Napirend elfogadása – szavazásra jogosult résztvevők (egyszerű) többségének szavazata – 4.4. kategória a szavazati rendben

Beszámolók elfogadásának módja – szavazásra jogosult résztvevők (egyszerű) többségének szavazata – 4.4. kategória a szavazati rendben

Szavazati sorrend elfogadása – szavazásra jogosult résztvevők (egyszerű) többségének szavazata – 4.4. kategória a szavazati rendben

Beszámolók elfogadása – szavazásra jogosult résztvevők (egyszerű) többségének szavazata – 4.4. kategória a szavazati rendben

Költségvetés kiértékelésének elfogadása – szavazásra jogosult résztvevők (egyszerű) többségének szavazata – 4.4. kategória a szavazati rendben

Költségvetés elfogadása – szavazásra jogosult résztvevők (egyszerű) többségének szavazata – 4.4. kategória a szavazati rendben

Alapszabály módosítása – szavazásra jogosult résztvevők 2/3-os többsége – 4.3. kategória